Document ID: 32011R0536

A BIZOTTSÁG 536/2011/EU VÉGREHAJTÁSI RENDELETE
(2011. június 1.)
a 2007/777/EK határozat II. mellékletének és a 798/2008/EK rendelet I. mellékletének a harmadik országok vagy azok részei jegyzékében a Dél-Afrikára vonatkozó bejegyzések tekintetében történő módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
tekintettel a baromfi és keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 2009. november 30-i 2009/158/EK tanácsi irányelvre (2) és különösen annak 23. cikke (1) és 24. cikke (2) bekezdésére,
mivel:
(1)
A harmadik országokból származó, emberi fogyasztásra szánt bizonyos húskészítmények és kezelt gyomor, hólyag és belek behozatalára vonatkozó állat- és közegészségügyi feltételek és bizonyítványminták megállapításáról, valamint a 2005/432/EK határozat hatályon kívül helyezéséről szóló, 2007. november 29-i 2007/777/EK bizottsági határozat (3) megállapítja az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (4) I. melléklete 7.1. pontjában meghatározott húskészítmény-szállítmányoknak, valamint az említett melléklet 7.9. pontjában meghatározott kezelt gyomor, hólyag és belek Unióba történő behozatalára, az Unión keresztül történő szállítására és az Unión belüli tárolására vonatkozó szabályokat.
(2)
A 2007/777/EK határozat tartalmazza azon harmadik országok és részeik jegyzékét is, ahonnan az ilyen behozatal, tranzit és tárolás engedélyezett, valamint a köz- és állat-egészségügyi bizonyítványmintákat és az említett termékekre vonatkozóan előírt kezelési szabályokat is.
(3)
A 2007/777/EK határozat II. mellékletének 2. része tartalmazza azon harmadik országok vagy részeik jegyzékét, ahonnan hústermékek, valamint az említett melléklet 4. részében hivatkozott különböző kezeléseknek alávetett gyomor, hólyag és belek Unióba való behozatala engedélyezett.
(4)
Dél-Afrika szerepel a 2007/777/EK határozat II. mellékletének 2. részében található felsorolásban olyan országként, ahonnan engedélyezett a tenyésztett laposmellű futómadarakból származó, emberi fogyasztásra szánt, olyan nem specifikus kezelésnek alávetett hústermékek, kezelt gyomor, hólyag és belek behozatala, amelyre vonatkozóan nincs meghatározva minimum hőmérséklet („A. kezelés”).
(5)
A 2007/777/EK határozat II. mellékletének 3. része tartalmazza azon harmadik országok vagy részeik jegyzékét, ahonnan az említett melléklet 4. részében hivatkozott különböző kezeléseknek alávetett szárított termékek (biltong/jerky) és pasztőrözött hústermékek Unióba történő behozatala engedélyezett.
(6)
Dél-Afrika szerepel a 2007/777/EK határozat II. mellékletének 3. részében található felsorolásban olyan országként, ahonnan engedélyezett a specifikus kezelésnek alávetett baromfi-, tenyésztett szárnyasvad-, laposmellű futómadár- és szárnyasvadhúsból származó vagy ilyet tartalmazó biltong/jerky Unióba történő behozatala („E. kezelés”).
(7)
Az azon harmadik országok, területek, övezetek és területi egységek jegyzékének megállapításáról, ahonnan baromfi és baromfitermékek behozhatók a Közösségbe és átszállíthatók a Közösségen, valamint az állat-egészségügyi bizonyítványok követelményeinek megállapításáról szóló, 2008. augusztus 8-i 798/2008/EK bizottsági rendelet (5) meghatározza a baromfi, keltetőtojás, naposcsibe, specifikus kórokozóktól mentes tojás és hús, darált hús és csontokról géppel leválasztott baromfihús - beleértve a laposmellű futómadarakat és a vadon élő szárnyasvadat -, tojás és tojástermékek Unióba való behozatalára és az Unión keresztül történő átszállítására vonatkozó állat-egészségügyi bizonyítványokra alkalmazandó követelményeket. A szóban forgó rendelet előírja, hogy a hatálya alá tartozó áruk kizárólag abban az esetben hozhatók be az Unióba, illetve szállíthatók át az Unió területén, ha a rendelet I. mellékletének 1. részében szereplő táblázatban felsorolt harmadik országokból, területekről, övezetekből, illetve területi egységekből származnak.
(8)
Dél-Afrika szerepel a 798/2008/EK rendelet I. mellékletének 1. részében található felsorolásban olyan országként, ahonnan engedélyezett a tenyész- és haszon laposmellű futómadarak, naposcsibék, keltetőtojások és laposmellű futómadarak húsának Unióba történő behozatala.
(9)
A 798/2008/EK rendelet meghatározza a magas patogenitású madárinfluenza-vírustól (HPAI) mentesnek tekintendő harmadik országokra, területekre, övezetekre vagy területi egységekre vonatkozó feltételeket, valamint az Unióba történő behozatalra szánt árukra vonatkozó állat-egészségügyi bizonyítványokra alkalmazandó követelményeket is.
(10)
Dél-Afrika 2011. április 9-én értesítette a Bizottságot, hogy az ország területén kitört a H5N2 altípusba tartozó HPAI.
(11)
A HPAI megerősített kitörése miatt Dél-Afrika területe többé nem tekinthető az említett betegségtől mentesnek. Következésképpen a dél-afrikai állat-egészségügyi hatóságok azonnali hatállyal felfüggesztették az érintett áruk szállítmányaira vonatkozó állat-egészségügyi bizonyítványok kiadását. A 798/2008/EK rendelet I. mellékletének 1. részében a Dél-Afrikára vonatkozó bejegyzést ennek megfelelően módosítani kell.
(12)
Ezenkívül a HPAI-kitörés következtében Dél-Afrika többé nem felel meg az „A. kezelés” alkalmazásához szükséges állat-egészségügyi feltételeknek olyan áruk esetében, amelyek a 2007/777/EK határozat II. melléklete 2. részében felsorolt, tenyésztett laposmellű futómadarak húsából állnak vagy ezt tartalmazzák, vagy laposmellű futómadarak emberi fogyasztásra szánt kezelt gyomrából, hólyagjából és beleiből állnak vagy ezeket tartalmazzák, és nem felel meg az „E. kezelés” alkalmazásához szükséges állat-egészségügyi feltételeknek sem az említett melléklet 3. részében felsorolt, baromfi-, tenyésztett szárnyasvad-, laposmellű futómadár- és szárnyasvadhúsból származó vagy ilyet tartalmazó biltong/jerky és pasztőrözött hústermékek esetében. Az említett kezelések nem elégségesek a szóban forgó árukhoz kapcsolódó állat-egészségügyi kockázatok kiküszöböléséhez. A 2007/777/EK határozat II. mellékletének 2. és 3. részében szereplő áruk esetében a Dél-Afrikára vonatkozó bejegyzéseket ezért módosítani kell az áruk megfelelő kezelésének biztosítása érdekében.
(13)
Emiatt a 2007/777/EK határozatot és a 798/2008/EK rendeletet ennek megfelelően módosítani kell.
(14)
Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A RENDELETET:
1. cikk
A 2007/777/EK határozat II. melléklete e rendelet I. mellékletének megfelelően módosul.
2. cikk
A 798/2008/EK rendelet I. melléklete e rendelet II. mellékletének megfelelően módosul.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. június 1-jén.

Labels: 3
17
18
6